**Paskaidrojuma raksts par**

**Pārgaujas novada pašvaldības 2021.gada budžetu.**

Pašvaldības darbības finansiālo pamatu veido budžets, kas ir svarīgākais instruments pašvaldības autonomo funkciju izpildes nodrošināšanai, ekonomisko un sociālo vajadzību sabalansēšanai, kā arī teritorijas ilgtermiņa attīstībai. Budžets atspoguļo pašvaldības prioritātes skaitliskā izteiksmē.

2021.gadā tiks realizēta administratīvi teritoriālā reforma, reformas rezultātā Pārgaujas novada pašvaldības teritorija tiks pievienota Cēsu novada teritorijai. 2021.gada 1.jūlijā tiks apturēta Pārgaujas novada pašvaldības identitātes attīstība, bet neskatoties uz iepriekšminēto, pieņemot 2021.gada budžetu pašvaldības dome ir ņēmusi vērā nozaru intereses un centusies sabalansēt pieejamos budžeta finanšu līdzekļus tā, lai nodrošinātu uzlabojumus sabiedrībai svarīgās jomās. Pārgaujasnovada pašvaldības integrētā attīstības programmā 2020.–2026.gadam (turpmāk – Attīstības programma 2020-2026) izvirzīti sasniedzamie mērķi un vidēja termiņa prioritātes 7 gadu periodā:

* VTP1 Publiskie pakalpojumi;
* VTP2 Infrastruktūra un vide;
* VTP3 Uzņēmējdarbība.

Covid-19 straujā izplatība pasaulē, tai skaitā Latvijā, un ieviestie pandēmijas ierobežošanas pasākumi ir nopietni ietekmējuši valstu ekonomikas attīstību. Pandēmijas izraisītā krīze ir nopietns pārbaudījums valstij, uzņēmējiem, strādājošajiem un iedzīvotājiem kopumā. Pandēmijas radītie ierobežojumi ir skāruši un ietekmējuši visu iedzīvotāju dzīves ritmu, uzņēmējdarbības attīstību. Tuvāko gadu makroekonomiskās prognozes ir neskaidras. Valsts budžeta plānoto ieņēmumu izpilde un Covid –19 papildus atbalsta izdevumiem būs būtiska ietekme uz valsts un pašvaldības budžetiem nākotnē.

***Novada ekonomiskā un sociālā situācija***

Pārgaujas novads atrodas Vidzemes centrālajā daļā, robežojoties ar Amatas, Cēsu, Kocēnu, Līgatnes, Limbažu, Priekuļu un Krimuldas novadiem. Novada kopējās teritorijas platība ir 485.3 km2. Pārgaujas novads teritoriāli ir 52 lielākais novads Latvijā. Pārgaujas novads ietilpst Vidzemes plānošanas reģionā. Novadā administratīvais centrs ir ciemats Stalbe. Novadu vieno 3 teritoriālās vienības – Raiskuma pagasts, Stalbes pagasts un Straupes pagasts.

Pašvaldības galvenā prioritāte ir iedzīvotāju skaita stabilizēšana, ko pašvaldība cenšas panākt attīstot bērnu un jauniešu izglītības jomu, uzlabojot dzīves vides kvalitāti un sekmējot uzņēmējdarbības vides attīstību. Lai nodrošinātu novada attīstību un ilgtspēju, jāveicina dzimstība un jaunu cilvēku ienākšana, atgriešanās un palikšana novadā.

|  |  |  |  |  |  |
| --- | --- | --- | --- | --- | --- |
| Iedzīvotāju skaits un tā izmaiņas ( pēc CSP datiem) | | **2018** | **2019** | **2020** | **2021** |
| **Pārgaujas novads** | Iedzīvotāju skaits gada sākumā | 3728 | 3666 | 3623 | 3576 |
|  | Gada vidējais iedzīvotāju skaits | 3697 | 3645 | 3600 | ... |
|  | Dabiskais pieaugums | -20 | -7 | -12 | ... |
|  | Migrācijas saldo | -42 | -36 | -35 | ... |
|  | Iedzīvotāju skaita izmaiņas | -62 | -43 | -47 |  |

*\*Iedzīvotāju skaita izmaiņas*

Iedzīvotāju skaita samazinājums novadā saistīts ar vispārējo sociālekonomisko procesu attīstību valstī. Iedzīvotāji aizvien vairāk izvēlas vidi kur ir sakārtota infrastruktūra, pieejama nodarbinātība, izglītība, medicīna un kultūras izvēles iespējas. Lai samazinātu iedzīvotāju imigrāciju Pārgaujas novada attīstības plānā ir ietvertas pozīcijas infrastruktūras sakārtošanai, izglītības pakalpojuma pirmskolas un pamatskolas līmeņos pilnveidošanu, kultūrvides radīšanai un saglabāšanai.

|  |  |  |  |  |  |  |  |
| --- | --- | --- | --- | --- | --- | --- | --- |
| Pārgaujas novada teritorija | Bezdarbnieku skaits | līdz 25 g. | 26-45 g. | 46-55 g. | 56 g. un vairāk | Saņem bezdarbnieka pabalstu | Ilgstošie bezdarbnieki |
| 98 | 8 | 50 | 16 | 24 | 59 | 8 |

*\*Bezdarba rādītāji 2020.gadā*

Salīdzinot bezdarba rādītājus ar 2019.gada beigām secinām, ka tas pieaudzis par 22 bezdarbniekiem 2020.gada beigās. Ilgstošo bezdarbnieku jeb to iedzīvotāju skaits, kas bez darba ir jau vairāk nekā gadu, Pārgaujas novada ir nemainīgi 8 iedzīvotāji. Iespējams, ka bezdabnieku skaita pieaugumu saistīts ar COVID -19 epidemioloģisko ierobežojumu ieviešanā valstī, kas nosaka būtiskus ierobežojumus uzņēmējiem un nodarbinātībā kopumā.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pārgaujas novada teritorija** | **Fiziskas personas - saimnieciskās darbības veicējas** | **Zemnieku un zvejnieku saimniecības** | **Individuālie komersanti** | **Komercsabiedrības (tirgus sektors)** | **Fondi, nodibinājumi un biedrības (tirgus sektors)** | **Komercsabiedrības (ārpus tirgus sektors)** | **Fondi, nodibinājumi un biedrības (ārpus tirgus sektors)** |
| 2017 | 148 | 88 | 11 | 92 | 3 | 1 | 25 |
| 2018 | 141 | 86 | 11 | 107 | 3 | 1 | 26 |
| 2019 | 138 | 86 | 12 | 118 | 2 | 1 | 25 |

*\*Ekonomiski aktīvie uzņēmumi Pārgaujas novada teritorijā*

Uzņēmējdarbības attīstībai labvēlīgas vides veidošana ir viens no pašvaldības attīstības uzdevumiem, jo attīstot uzņēmēju vidi palielinās iespēja uzlabot sociālekonomisko vidi novadā un palielināt budžeta ienākumus. Pārgaujas novadā ekonomiski aktīvo uzņēmumu skaits uz 2020.gada sākumu bija 382 uzņēmumi. Salīdzinot ar iepriekšējo gadu kopējais aktīvo uzņēmumu skats ir palielinājies par 7, kas liecina par labvēlīgu uzņēmējdarbības vides attīstību novadā.

***Pārgaujas novada pašvaldības 2021.gada budžets***

Pārgaujas novada pašvaldības budžets 2021. gadam izstrādāts, ievērojot likumā “Par valsts budžetu 2021.gadam” un likumos „Par pašvaldību budžetiem”, „Par pašvaldībām”, „Par budžetu un finanšu vadību”, Ministru kabineta noteikumos un citos spēkā esošos likumdošanas aktos paredzētās prasības.

Covid-19 straujā izplatība pasaulē, tai skaitā Latvijā un ieviestie pandēmijas ierobežošanas pasākumi ir radījusi nenoteiktības apstākļus un ietekmēt situāciju valstī un Pārgaujas novada pašvaldībā arī 2021.gadā. Pastāv risks, ka ierobežojošo pasākumu dēļ pašvaldībām samazināsies iedzīvotāju ienākuma nodokļa ieņēmumi un tiks kavēti nekustamā īpašuma nodokļa maksājumi, kas savukārt var ietekmēt pašvaldību finansiālo spēju pilnvērtīgi realizēt autonomās funkcijas. Tāpat, ņemot vērā paredzamās pulcēšanās prasības, kā arī izglītības, kultūras, izklaides, sporta un citu atpūtas vietu darbības nosacījumus, paredzams, ka 2021.gadā pašvaldības iestāžu maksas pakalpojumu ieņēmumi netiks saņemti pilnā apmērā.

Budžeta ieņēmumu un izdevumu prognoze, kā arī finanšu resursu izlietojuma plāni izskatīti Pārgaujas novada domes Finanšu komitejas sēdē 2021.gada 21.janvārī.

2021.gada budžetā kā prioritāte ir komunālās saimniecības infrastruktūras projektu attīstība. Ieplānoti izglītības iestāžu, kultūras, administratīvo un sporta būvju uzturēšana un telpu remonti. Turpināsies ēku energoefektivitātes uzlabošanas projekti, kas varētu dot energoresursu samazinājumu nākotnē.

Pārgaujas novada pašvaldības budžeta kopējie ieņēmumi 5.07 milj. EUR, budžeta kopējie izdevumi plānoti 6.7 milj. EUR.**,** aizdevumu atmaksa plānota 0.245 milj.EUR apmērā.

Pašvaldības budžeta saistības pret kopējiem ieņēmumiem ir 8.31 %.

***Budžeta ieņēmumi***

|  |  |
| --- | --- |
| **Rādītāju nosaukumi** | **Apstiprināts 2021. gadam** |
| **EUR** |
| **I IEŅĒMUMI - kopā** | **5070918.00** |
| 1 | 3 |
| **IENĀKUMA NODOKĻI** | **2007219.00** |
| **ĪPAŠUMA NODOKĻI** | **225100.00** |
| **DABAS RESURSU NODOKLIS** | **400000.00** |
| **VALSTS (PAŠVALDĪBU) NODEVAS UN KANCELEJAS NODEVAS** | **1500.00** |
| **NAUDAS SODI UN SANKCIJAS** | **400.00** |
| **PĀRĒJIE NENODOKĻU IEŅĒMUMI** | **270.00** |
| **IEŅĒMUMI NO PAŠVALDĪBAS ĪPAŠUMA PĀRDOŠANAS** | **8000.00** |
| **VALSTS BUDŽETA TRANSFERTI** | **2203429.00** |
| **PAŠVALDĪBU BUDŽETU TRANSFERTI** | **50000.00** |
| **MAKSAS PAKALPOJUMI** | **175000.00** |

Kopējie budžeta ieņēmumi uz vienu Pārgaujas novada iedzīvotāju 2021.gadā plānoti **1418 EUR**.

Nodokļu ieņēmumi pašvaldības 2021.gada budžetā plānoti **2632319** **EUR** apmērā, kas veido 51.9 % no kopbudžeta ieņēmumiem. Nodokļu ieņēmumus veido iedzīvotāju ienākuma nodokļa, nekustamā īpašuma nodokļa un dabas resursu nodokļa ieņēmumi.

**Iedzīvotāju ienākuma nodokļa** ieņēmumi 2021.gadā plānoti **2007219 EUR** apmērā jeb 76.2 % no kopējiem nodokļu ieņēmumiem. Iedzīvotāju ienākuma nodokļa apmērs 2021.gadam salīdzinājumā ar 2020.gada plānu ir samazinājies par 160036 EUR, kas saistīts ar LR Ministru Kabinetā izstrādātajiem un Saeimā pieņemtajiem likumiem “Par vidēja termiņa budžeta ietvaru 2021., 2022. un 2023.gadam” un “Par valsts budžetu 2021.gadam”, no 2021.gada pārdalot pašvaldību budžetos novirzāmo nodokļa daļu no līdzšinējiem 80% uz 75% un, attiecīgi, no 20% uz 25% palielinot valsts budžetā novirzāmo nodokļa daļu.

Papildus negatīvu ietekmi uz pašvaldību iedzīvotāju nodokļa ieņēmumiem atstās izmaiņas darbaspēka nodokļos - vispārējā nodokļu režīmā strādājošajiem no 2021.gada 1.janvāra no 1200 EUR uz 1800 EUR mēnesī tiek paaugstināts ienākumu slieksnis, līdz kuram piemēro iedzīvotāju ienākuma nodokļa diferencēto neapliekamo minimumu. Savukārt, negatīvo ietekmi daļēji mazinās minimālās darba algas palielinājums 2021. gada tiks celta minimālā alga no 430 EUR līdz 500 EUR mēnesī.

**Nekustamā īpašuma nodokļa ieņēmumos** 2021.gadā plānots iekasēt **225100 EUR** apmērā jeb 8.5 % no nodokļu ieņēmumiem.

Nodokļa likmes 2021.gadā saglabātas esošajā apmērā (zemei, ēkām, inženierbūvēm – 1,5% apmērā un mājokļiem – no 0,2%, 0,4% un 0,6% atkarībā no īpašuma kadastrālās vērtības uz 2021.gada 1.janvāri. Kā arī 2021.gadā salīdzinājumā ar 2020.gadu nemainās īpašumu kadastrālo vērtību bāzes vērtības.

Nodokļa piemērošanā Pārgaujas pašvaldība izmanto likumā „Par nekustamā īpašuma nodokli” deleģētās tiesības un saskaņā ar saistošo noteikumu nosacījumiem 2021.gadā:

• ar nodokli netiks apliktas dzīvojamo māju palīgēkas, kuru platība pārsniedz 25 m2 (izņemot garāžas);

• vidi degradējošām, sagruvušām vai cilvēku drošību apdraudošām būvēm tiks piemērota paaugstināta nodokļa likme 3 % apmērā no būves kadastrālās vērtības vai piekrītošās zemes vērtības;

2021.gadā atbilstoši pašvaldības saistošajiem noteikumiem, līdzšinējā apmērā tiek saglabāti visi nekustamā īpašuma nodokļa atvieglojumi, tai skaitā, trūcīgām un maznodrošinātām personām –90 % apmērā, un nodokļa maksātājiem ar trīs un vairāk bērniem – 90 % apmērā - par dzīvošanai izmantotajām ēkām un zemi, Čerņobiļas ātomelektrostacijas avārijas seku likvidēšanas dalībniekiem -50% par zemi, 1. un 2. grupas invalīdiem 50% ēkām un zemei, personām, kurām ir kopīga deklarēta dzīvesvieta bērnu invalīdu ar personu ar 1.grupas invaliditāti vai kura ir šīs personas vai tās laulātā bērns, mazbērns, brālis, māsa, laulātais, kāds no vecākiem vai vecvecākiem 50 % ēkām un zemei. Kā arī iespējas saņemt atlaides juridiskajām personām par ēkām kurās notiek saimnieciskā darbība un ir ieguldītas investīcijas atbilstoši saistošo noteikumu kritērijiem.

**Dabas resursa nodokļa** ieņēmumi 2021.gadā plānoti 400000 EUR apmērā.

**Transferta ieņēmumi** veido 45 % ieņēmumus no pašvaldības kopējā budžeta. Lielākie transferta ieņēmumi no valsts paredzēti izglītības finansēšanai 987365 EUR apmērā, sociālā dienesta pakalpojumu apmaksai 33425 EUR, projektu realizācijai izglītības jomā 12000 EUR, LAD projektu infrastruktūras sakārtošanai 24000 EUR, mērkdotācija autoceļu uzturēšanai 200265 EUR un finansējums no pašvaldības ieņēmumu izlīdzināšanai 946374 EUR. 2021.gadā, pēc ierastās prakses, mērķdotācija izglītības pasākumiem plānota 8.mēnešu periodam.

Pašvaldības savstarpējos ieņēmumos no citām pašvaldībām par izglītības sniegtajiem pakalpojumiem plānoti 50000 EUR.

**Maksas pakalpojumi** plānoti 175000 EUR. Lielākie ieņēmumi plānoti no ieņēmumiem par komunālās saimniecības pakalpojumiem 130000 EUR apmērā.

Salīdzinot 2021.gada budžeta plānu pret 2020.gada naudas plūsmas izpildi, plāns ir mazāks par 1.89 mij. EUR. Samazinājums saistīts ar transfertu ieņēmumu samazinājumu 1.32 EUR milj. apmērā.

***Budžeta izdevumi***

Pārgaujas novada pašvaldības **2021.gada budžeta izdevumi** (bez finanšu darbības) plānoti **6733532** **EUR** apmērā.

2021. gadā kopējie izdevumiuz vienu Pārgaujas novada iedzīvotāju plānoti 1883 EUR apmērā.

Ņemot vērā valdības pieņemtos lēmumus, veicot izmaiņas sociālo pabalstu sistēmā, nosakot minimālā atalgojuma pieaugumu no 430 EUR/mēn. uz 500 EUR/mēn. un pedagogu minimālās darba samaksas izmaiņas, kā arī Satversmes tiesas spriedumu par to, ka pašreizējais valstī noteiktais garantētā minimālā ienākuma līmenis neatbilst Satversmei, pašvaldībām 2021.gadā jārēķinās ar būtisku izdevumu pieaugumu.

Saskaņā ar “Valsts un pašvaldību institūciju amatpersonu un darbinieku atlīdzības” likuma 5.pantu 2021*.*gadā deputātu atlīdzībai piemērojama atlīdzības indeksācija,. Nemot vērā pandēmijas laika grūtības un solidarizējoties ar iedzīvotājiem un uzņēmējiem, pamatojoties uz Finanšu komitejas ierosinājumu, dome pieņēma lēmumu deputātiem atteikties no atalgojuma palielinājuma un 2021. gadā saglabāt atalgojumu iepriekšējā gada līmenī. Izvērtējot darba algas pieaugumu valstī tika lemts par daba algas celšanu darbiniekiem, kuriem darba alga nepārsniedza 800 EUR par likmi.

|  |  |  |
| --- | --- | --- |
| **Izdevumi atbilstoši funkcionālajām kategorijām** | | |
| **Vispārējie valdības dienesti** | **01.000** | **582039.00** |
| **Sabiedriskā kārtība un drošība** | **03.000** | **106868.00** |
| **Ekonomiskā darbība** | **04.000** | **92130.00** |
| **Vide** | **05.000** | **107422.00** |
| **Teritoriju un mājokļu apsaimniekošana** | **06.000** | **2436131.00** |
| **Atpūta, kultūra un reliģija** | **08.000** | **580006.00** |
| **Izglītība** | **09.000** | **2435217.00** |
| **Sociālā aizsardzība** | **10.000** | **393719.00** |
| **kopā** |  | **6733532** |

|  |  |  |
| --- | --- | --- |
| **Budžeta izdevumi atbilstoši ekonomiskajām klasifikācijām** |  |  |
| **Atlīdzība** | **1000** | **2839459.00** |
| **ATALGOJUMS** | **1100** | **2199900.00** |
| **Darba devēja valsts sociālās apdrošināšanas obligātās iemaksas, sociāla rakstura pabalsti** | **1200** | **639559.00** |
| **Preces un pakalpojumi** | **2000** | **1742975.00** |
| **KOMANDĒJUMI UN DIENESTA BRAUCIENI** | **2100** | **32999.00** |
| **PAKALPOJUMI** | **2200** | **1115739.00** |
| **KRĀJUMI, MATERIĀLI, BIROJA PRECES** | **2300** | **557118.00** |
| **Izdevumi periodikas iegādei bibliotēku krājumiem** | **2400** | **2780.00** |
| **BUDŽETA NODOKĻU MAKSĀJUMI** | **2500** | **34339.00** |
| **Subsīdijas un dotācijas** | **3000** | **115210.00** |
| **PROCENTU IZDEVUMI** | **4000** | **2000.00** |
| **Pamatkapitāla veidošana** | **5000** | **1464357.00** |
| **Sociāla rakstura maksājumi un kompensācijas** | **6000** | **222335.00** |
| **TRANSFERTI PAŠVALDĪBĀM** | **7000** | **347196.00** |
| **kopā** |  | **6733532.00** |

***Vispārējiem valdības dienestiem*** apstiprināts finansējums **582039 EUR** apmērā. Šajos izdevumos ietilpst izpildvaras institūcijas un pašvaldības parāda procentu maksājumi. Saskaņā ar Latvijas Republikas likumu „Par pašvaldībām” un atbilstoši Pārgaujas novada pašvaldības nolikumam, pašvaldības iedzīvotāju pārstāvību nodrošina to ievēlēts pašvaldības lēmējorgāns – dome, ko veido ievēlēti deputāti, savukārt domes pieņemto lēmumu izpildi, kā arī tās darba organizatorisko un tehnisko apkalpošanu nodrošina administrācija. 2021.gadā notiks pašvaldību novada domes vēlēšanas, kurām no pašvaldības budžeta ieplānots finansējums 11573 EUR apmērā.

Sakarā ar administratīvi teritoriālo reformu un tās realizēšanu ieplānoti papildus līdzekļi tās veikšanai 1% apmērā no budžeta ieņēmumiem.

|  |  |  |  |  |
| --- | --- | --- | --- | --- |
| **Rādītāju nosaukumi** | **2020. g. plāns** | **Apstiprināts 2021. gadam** | **Palielinājums/ Samazinājums** | **% pret iepriekšējo gadu** |
| **EUR** | **EUR** | **EUR** |
| **II IZDEVUMI - kopā** | **451065.00** | **582039.00** | **130974.00** | **129.04** |
| **001 Novada pārvalde** | **144977.00** | **244977.00** | **100000.00** | **168.98** |
| **002 Juridiskā nodaļa** | **61339.00** | **61339.00** | **0.00** | **100.00** |
| **003 Deputāti, pastāvīgās komitejas** | **65041.00** | **72191.00** | **7150.00** | **110.99** |
| **004 Vēlēšanu komisija** | **2319.00** | **11573.00** | **9254.00** | **499.05** |
| **005 Dzimtsarakstu nodaļa** | **16741.00** | **16741.00** | **0.00** | **100.00** |
| **006 Finanšu nodaļa** | **126030.00** | **136850.00** | **10820.00** | **108.59** |
| **007 Procentu nomaksa** | **12000.00** | **12000.00** | **0.00** | **100.00** |
| **106 KAC Stalbē** | **22618.00** | **26368.00** | **3750.00** | **116.58** |

***Sabiedriskās kārtības un drošības*** nodrošināšanai budžetā paredzēti 106868 **EUR**. Šajā nozarē uzskaita apvienotās bāriņtiesas pakalpojumus, kā arī izmaksas par pašvaldības policijas, darba drošības un ugunsdrošības pasākumu nodrošināšanas izmaksas.

|  |  |  |  |  |
| --- | --- | --- | --- | --- |
| **Rādītāju nosaukumi** | **2020. g. plāns** | **Apstiprināts 2021. gadam** | **Palielinājums/ Samazinājums** | **% pret iepriekšējo gadu** |
| **EUR** | **EUR** | **EUR** |
| **II IZDEVUMI - kopā** | **94434.00** | **106868.00** | **12434.00** | **113.17** |
| **008 Ugunsdrošība, drošība** | **28980.00** | **29980.00** | **1000.00** | **103.45** |
| **009 Bāriņtiesa** | **33384.00** | **39818.00** | **6434.00** | **119.27** |
| **059 Pašvaldības policija** | **33070.00** | **37070.00** | **4000.00** | **105.59** |

2019.gadā pašvaldības dome pieņēma lēmumu par bāriņtiesas funkciju deleģēšanu un veidot kopēju bāriņtiesas iestādi ar citiem novadiem. Ar lēmumu izveidotā bāriņtiesa veic visas nepieciešamās funkcijas saskaņā ar likumu.

***Ekonomiskajai darbībai*** no pašvaldības pamatbudžeta izdevumiem ir plānots tērēt **92130** **EUR.** Pašvaldība 2021.gadā nefinansēs lauksaimniecības konsultanta pakalpojumu, lauksaimniecības konsultanta pienākumus veiks attīstības nodaļas darbinieki. Tiks turpināti iepriekšējos gados uzsāktie tūrisma apmeklētības veicināšanas projekti novadā, reklamējot un izzinot senās Hanzas savienības vērtības, gan popularizējot Gaujas nacionālo parku kā atpūtas galamērķi Pārgaujas novadā. Dabas resursu saglabāšanā tiks turpināta un nodrošināta dabas resursu uzraudzība un monitorings. Saglabājot un papildinot zivju resursus, uzraugot ezeru un upju teritorijas tiks nodrošināta vides uzraudzība un drošība.

|  |  |  |  |  |
| --- | --- | --- | --- | --- |
| **Rādītāju nosaukumi** | **2020. g. plāns** | **Apstiprināts 2021. gadam** | **Palielinājums/ Samazinājums** | **% pret iepriekšējo gadu** |
| **EUR** | **EUR** | **EUR** |
| **II IZDEVUMI - kopā** | **98053.00** | **92130.00** | **-5923.00** | **93.96** |
| **011 Lauksaimniecība** | **7880.00** | **0.00** | **-7880.00** | **0.00** |
| **055 Autotransports** | **26918.00** | **26918.00** | **0.00** | **100.00** |
| **056 Tūrisms** | **31996.00** | **32199.00** | **203.00** | **100.63** |
| **089 Algotie pagaidu sabiedriskie darbi** | **4939.00** | **3058.00** | **-1881.00** | **61.92** |
| **092 GNP ĀTA/2.3.1.1./15/71/010** | **5150.00** | **5150.00** | **0.00** | **100.00** |
| **108 Projekts "Hanza" CB 110** | **562.00** | **502.00** | **-60.00** | **89.32** |
| **151 Vides inspektors** | **20608.00** | **24303.00** | **3695.00** | **117.93** |

***Vides aizsardzībai*** 2021. gada budžetā plānoti **107422 EUR**. 2021.gadā papildus bez uzturēšanas izmaksām plānots nomainīt Stalbes attīrīšana iekārtu sētu un remontēt sūkņu māju.

|  |  |  |  |  |
| --- | --- | --- | --- | --- |
| **Rādītāju nosaukumi** | **2020. g. plāns** | **Apstiprināts 2021. gadam** | **Palielinājums/ Samazinājums** | **% pret iepriekšējo gadu** |
| **EUR** | **EUR** | **EUR** |
| **II IZDEVUMI - kopā** | **82278.00** | **107422.00** | **25144.00** | **130.56** |
| **012 Notekūdeņu apsaimniekošana STRAUPĒ** | **31505.00** | **33399.00** | **1894.00** | **106.01** |
| **013 Notekūdeņu apsaimniekošana STALBĒ** | **10813.00** | **32813.00** | **22000.00** | **303.46** |
| **014 Notekūdeņu apsaimniekošana RAISKUMĀ** | **33290.00** | **34540.00** | **1250.00** | **103.75** |
| **077 Notekūdeņu apsaimniekošana Rozulā** | **6670.00** | **6670.00** | **0.00** | **100.00** |

***Pašvaldības teritoriju un mājokļu apsaimniekošanas*** pasākumiem paredzēti **2436131** **EUR** budžeta izdevumiem.

2021.gadā plānots turpināt teritorijas infrastruktūras sakārtošanas un uzturēšanas darbus. Turpinās darbs pie pašvaldībai piederošo ēku fasāžu sakārtošanas un teritorijas labiekārtošanas darbiem. Lielākie kapitālie remontdarbi paredzēti ūdens un kanalizāciju sistēmu izbūvē un atjaunošanā.

2021.gadā turpināsim iesākto saistībā ar iedzīvotāju iesaisti teritorijas attīstībā, turpināsim atbalstīt iedzīvotāju, nevalstisko organizāciju idejas izsludinot konkursu un piešķirot uzvarētājiem finansējumu līdz 500 EUR apmērā vienam projektam, ar kopējo konkursa finansējumu 2000 EUR.

Arī šogad paredzēts finansējuma veids - Grants uzņēmējdarbības atbalsta sniegšanai - 3 uzņēmējiem - 1.vieta 4 000 EUR; 2.vieta 2500 EUR; 3.vieta 1500 EUR. Finansējuma mērķis ir veicināt jauno uzņēmēju ideju attīstību un uzņēmējdarbības uzsākšanas veicināšanu.

2021.gadā, lai turpinātu sakārtotu pašvaldības nekustamo īpašumu piederības dokumentus paredzēts par 45000 EUR ierakstīt pašvaldībai piederošos īpašumus Zemesgrāmatā.

|  |  |  |  |  |
| --- | --- | --- | --- | --- |
| **Rādītāju nosaukumi** | **2020. g. plāns** | **Apstiprināts 2021. gadam** | **Palielinājums/ Samazinājums** | **% pret iepriekšējo gadu** |
| **EUR** | **EUR** | **EUR** |
| **II IZDEVUMI - kopā** | **1585515.00** | **2436131.00** | **850616.00** | **153.65** |
| **016 Teritorijas plānošana** | **167141.00** | **174895.00** | **7754.00** | **104.64** |
| **023 Komunālās saimniecības vadība** | **144692.00** | **121642.00** | **-23050.00** | **84.07** |
| **017 Labiekārtošana STRAUPE** | **28653.00** | **58653.00** | **30000.00** | **204.70** |
| **018 Labiekārtošana STALBE** | **40688.00** | **65688.00** | **25000.00** | **161.44** |
| **019 Labiekārtošana RAISKUMS** | **151511.00** | **54175.00** | **-97336.00** | **35.76** |
| **020 Ūdensapgāde STRAUPE** | **10805.00** | **10805.00** | **0.00** | **100.00** |
| **021 Ūdensapgāde STALBE** | **8960.00** | **10960.00** | **2000.00** | **122.32** |
| **022 Ūdensapgāde Raiskums** | **17705.00** | **17705.00** | **0.00** | **100.00** |
| **076 Ūdensapgāde Rozula** | **6565.00** | **6565.00** | **0.00** | **100.00** |
| **024 Kapu saimniecība STRAUPE** | **16954.00** | **19723.00** | **2769.00** | **116.33** |
| **025 Kapu saimniecība STALBE** | **4219.00** | **15759.00** | **11540.00** | **373.52** |
| **026 Kapu saimniecība RAISKUMS** | **51831.00** | **65256.00** | **13425.00** | **125.90** |
| **027 Apkure STRAUPE** | **15510.00** | **15510.00** | **0.00** | **100.00** |
| **028 Apkure STALBE** | **139469.00** | **139469.00** | **0.00** | **100.00** |
| **029 Apkure RAISKUMS** | **23495.00** | **23495.00** | **0.00** | **100.00** |
| **054 Projektu līdzfinansējums** | **11500.00** | **11500.00** | **0.00** | **100.00** |
| **057 Mājokļi Stalbe** | **99413.00** | **26208.00** | **-73205.00** | **26.36** |
| **058 Mājokļi Raiskums** | **24616.00** | **38616.00** | **14000.00** | **156.87** |
| **015 Mājokļi STRAUPE** | **58721.00** | **41486.00** | **-17235.00** | **70.65** |
| **082 Labiekārtošana un mājokļi Rozula** | **15553.00** | **33353.00** | **17800.00** | **214.45** |
| **101 Projekts - 3.DP/3.2.2.2.0/14IPIA/VRAA/029(internets)** | **100.00** | **0.00** | **-100.00** | **0.00** |
| **124 Straupes pils uzturēšana** | **51395.00** | **93140.00** | **41745.00** | **181.22** |
| **132 Projekts -LAD - telpa radošā darbnīcai Rozulas TN** | **22000.00** | **0.00** | **-22000.00** | **0.00** |
| **2011 Autoceļi-Straupe** | **63387.00** | **55822.00** | **-7565.00** | **88.07** |
| **2021 Autoceļi-Stalbe** | **83917.00** | **89460.00** | **5543.00** | **106.61** |
| **2031 Autoceļi-Raiskums** | **95273.00** | **94146.00** | **-1127.00** | **98.82** |
| **2041 Vides aizsardzība - DRN IZLIETOJUMS** | **1041442.00** | **1152100.00** | **920658.00** | **814.54** |

2021.gadā lielākie plānotie projekti infrastruktūras attīstībai:

|  |  |
| --- | --- |
| Plānotie mājokļu un teritorijas attīstības projekti | |
|  | EUR |
| Raiskuma ciema ūdensvada rekonstrukcija | 97000 |
| Auciema ciema kanalizācijas spiedvada rekonstrukcija | 278000 |
| Straupes ciema kanalizācijas tīkla izbūve un apgaismojuma ierīkošana | 368000 |
| Baukalnciema apbūves gabalu komunikāciju projektēšana | 17500 |
| Ceļu seguma atjaunošana | 200000 |
| Apgaismojuma renovācija Auciema ciemā | 122000 |
| Apgaismojums Stalbes ciems | 40000 |
| Ikdienas uzturēšana | 29600 |
| Komunālās traktortehnikas iegāde Stalbes un Straupe pagastu teritoriju vajadzībām | 60000 |
| Ātrumvaļņa izbūve Stalbes ciemā | 11000 |
| Ungura kapu kapličas ēkas kapitālais remonts | 20000 |
| Daibes kapu kalpičas zvana nomaiņa | 5000 |
| Daibes kapu teritorijas labiekārtošana | 4000 |
| Rozulas kluba ieejas fasādes un priekštelpas remonts | 20000 |
| Straupes pils apkures nomaiņa | 30000 |

Funkcijai ***Atpūta, kultūra, reliģija*** pamatbudžetā ir plānoti **580006 EUR.**

***Sporta funkciju finansēšanai*** 2021.gadā piešķirti 169956 EUR.no atpūtai un sportam paredzētā budžeta apjoma. Pašvaldība nodrošina Stalbes un Straupes sporta zāļu uzturēšanas izmaksas. Sporta funkciju deleģēšanai pašvaldības piešķir finansējuma nodrošinājumu pēc Sporta kluba “Pārgauja” pieprasījuma. Finansējums tiek piešķirts pieaugušo un jauniešu florbolam, Orientēšanās sportam, sporta klubam “Mārkulīči”, Biedrībai “Free Wind Archers” un pārējiem sportistiem pēc izvērtētiem sasniegumiem un finansējuma pieprasījumiem. Raiskumā tiek finansētas atlētu treniņu trenera atlīdzības izmaksas.

***Bibliotēkas*** Tā pat kā iepriekšējos gados, arī šogad no budžeta tiek nodrošināta bibliotēkas daiļliteratūras papildināšana 1500 EUR un preses abonēšana 500 EUR katrai bibliotēkai. Finansējums nodrošina mūsdienīgas un aktuālās informācijas pieejamību lasītājiem.

***Kultūra, kultūras pasākumi budžetā piešķirtais*** finansējums nodrošina novada kultūras pasākumu un kultūras namu uzturēšanu. Kā katru gadu tiks finansēti Novada svētki, valsts svētki Saimniekballe, Šubertiāde. Ir uzsākta Straupes estrādes renovācijas projektēšana, jo šobrīd estrāde, saskaņā ar ekspertu atzinumiem, nav droša publisku pasākumu rīkošanai.

***Pašdarbībai 37852 EUR*** no kopējā finansējuma tiek piešķirti pašdarbības veicināšanai un atbalstīšanai novadā. No pašvaldības budžeta tiek finansēti 12 kolektīvi. Kolektīviem tiek nodrošinātas bezmaksas telpas, apmaksāti kolektīvu vadītāji. Tiek nodrošināts transports uz novadu un Republikas mēroga skatēm, kā arī sadraudzības vakariem ar citu novadu pašdarbības kolektīviem. Pašdarbības kolektīvi tiek nodrošināti ar tērpiem un nepieciešamo inventāru.

|  |  |  |  |  |
| --- | --- | --- | --- | --- |
| **Rādītāju nosaukumi** | **2020. g. plāns** | **Apstiprināts 2021. gadam** | **Palielinājums/ Samazinājums** | **% pret iepriekšējo gadu** |
| **EUR** | **EUR** | **EUR** |
| **II IZDEVUMI - kopā** | **548807.00** | **580006.00** | **31199.00** | **105.68** |
| **031 Sports STRAUPE** | **41725.00** | **45675.00** | **3950.00** | **109.47** |
| **032 Sports STALBE** | **25846.00** | **29846.00** | **4000.00** | **115.48** |
| **033 Sports Raiskums** | **4875.00** | **3875.00** | **-1000.00** | **79.49** |
| **062 Sports - deleģēšana** | **100000.00** | **90560.00** | **-9440.00** | **90.56** |
| **034 Bibliotēka STRAUPE** | **16741.00** | **18353.00** | **1612.00** | **109.63** |
| **035 Bibliotēka STALBĒ** | **15695.00** | **17420.00** | **1725.00** | **110.99** |
| **036 Bibliotēka Raiskumā** | **16250.00** | **18060.00** | **1810.00** | **111.14** |
| **037 Ungurmuižas finansēšana** | **42700.00** | **39700.00** | **-3000.00** | **92.97** |
| **038 Kultūra STRAUPE** | **52348.00** | **45368.00** | **-6980.00** | **86.67** |
| **039 Kultūra STALBE** | **96081.00** | **130896.00** | **34815.00** | **136.24** |
| **040 Kultūra RAISKUMS** | **49607.00** | **53283.00** | **3676.00** | **107.41** |
| **041 Pašdarbība STRAUPĒ** | **28184.00** | **25952.00** | **-2232.00** | **92.08** |
| **042 Pašdarbība STALBĒ** | **7335.00** | **6180.00** | **-1155.00** | **84.25** |
| **043 Pašdarbība RAISKUMS** | **7225.00** | **5720.00** | **-1505.00** | **79.17** |
| **067 Sabiedriskās attiecības** | **44195.00** | **49118.00** | **4923.00** | **111.14** |

***Izglītības funkcijas finansēšanai*** budžetā ir plānoti **2435217 EUR.**

Ar pašvaldības budžeta finansējumu pilnībā ir nodrošināts izglītības process. 2021.gadā turpināsies stipendiju izmaksa skolniekiem kuru vērtējums mācību priekšmetos ir virs 7,8 ballēm. Pašvaldība nodrošina finansējumu brīvpusdienas no 5/6 gadniekiem līdz 9.klasei. Pašvaldība pilnībā apmaksā ceļa izdevumus skolniekiem, kuri mācās pašvaldībai piederošajās izglītības iestādēs, neatkarīgi no deklarētās dzīves vietas. Budžetā ir ieplānots finansējums brīvpusdienu nodrošināšanai sākot no 5/6 gadīgo un no 1.-9.klases izglītojamo ēdināšanai. Pašvaldība no sava budžeta finansē pirmskolas izglītības nodrošinājumu. Pašvaldība ir spējusi nodrošināt no budžeta finansējumu pirmskolas pedagogu algu celšanai atbilstoši valstī plānotajam.

Izglītības iestādēs turpināsies uzsāktie ēku energoefektivitātes projekti, plānots Auciema pirmskolas izglītības iestādē pabeigt iekštelpu remontu un Stalbes pamatskolai atjaunot sporta stadionu un apgaismojumu, kopējās renovācijas izmaksas tiek plānotas līdz 250000 EUR.

Stadiona un apgaismojuma realizācijai plānots finansēt ar Valsts kases aizņēmumu. Pēc aizņēmuma saņemšanas apstiprinājuma, minētās izmaksas tiks iekļautas budžetā un tiks uzsākta projekta realizācija.

|  |  |  |
| --- | --- | --- |
| **Rādītāju nosaukumi** | **2020. g. plāns gada** | **Apstiprināts 2021. gadam** |
| **EUR** | **EUR** |
| **II IZDEVUMI - kopā** | **2994829.00** | **2435217.00** |
| **Pamatskola STRAUPE** | **572872.00** | **565915.00** |
| **Pamatskola STALBE** | **1087124.00** | **943670.00** |
| **Aleksandra Bieziņa Raiskuma pamatskola** | **997724.00** | **641196.00** |
| **Savstarpējie norēķini izglītībai** | **230000.00** | **230000.00** |
| **Skolēnu transporta izdevumu kompensācija** | **20000.00** | **20000.00** |
| **PUMPURS 8.3.4.0/16/I/001** | **0.00** | **2250.00** |
| **Proekts-Atbalsts izglītojamo individiuālo kompetenču atīstībai Straupe- 8.3.2.2./16/1/001** | **8960.00** | **8960.00** |
| **Proekts-Atbalsts izglītojamo individiuālo kompetenču atīstībai STALBE 8.3.2.2./16/1/001** | **8000.00** | **8000.00** |
| **LAD-Straupes SKOLAS STADIONS** | **57000.00** | **0.00** |
| **Erasmus+ projekts Straupes pamatskola 2019-1-FRO1-KA229** | **9509.00** | **9509.00** |
| **Projekts "Skolas soma"** | **3640.00** | **3640.00** |

Izglītības iestādes turpina mācību vides modernizāciju. Mācību procesa nodrošināšanai iestādes ieplānojušas iegādāties datortehniku 36800 EUR apmērā, atjaunot bibliotēku fondus par 9370 EUR, inventāru 40814 EUR, pārējos pamatlīdzekļus teritorijas bērnu spēļu laukumu attīstībai 14355 EUR.

***Sociālās nodrošināšanas*** funkcijas veikšanai paredzētais finansējums 393719 **EUR .**

Pašvaldības sociālais dienests nodrošina sociālo pakalpojumu sniegšanu un sociālo pabalstu izmaksu. Piešķiramo pabalstu lielumu ir plānots palielināt pēc grozījumu izdarīšanas saistošajos noteikumos par sociālajiem pabalstiem. Pašvaldība turpina iesaistīties valsts apmaksātajā asistentu atbalsta un veselības rehabilitācijas atbalsta programmā. Pašvaldība finansē arī Samariešu apvienības sniegtos sociālos pakalpojumus.

|  |  |  |  |  |
| --- | --- | --- | --- | --- |
| **Rādītāju nosaukumi** | **2020. g. plāns** | **Apstiprināts 2021. gadam** | **Palielinājums/ Samazinājums** | **% pret iepriekšējo gadu** |
| **EUR** | **EUR** | **EUR** |
| **II IZDEVUMI - kopā** | **335469.00** | **393719.00** | **58250.00** | **117.36** |
| **060 Pārējā sociālā aizsardzība** | **107000.00** | **144000.00** | **37000.00** | **134.58** |
| **061 Sociālais dienests** | **130119.00** | **132219.00** | **2100.00** | **101.61** |
| **0612 SD-proj.Vidzeme iekļauj** | **5000.00** | **5000.00** | **0.00** | **100.00** |
| **065 Savstarpējie norēķini soc.iestādēs** | **63000.00** | **75000.00** | **12000.00** | **119.05** |
| **094 projekts Asistenta pakalpojumi** | **30350.00** | **37500.00** | **7150.00** | **123.56** |

Sociālās nodrošināšanas budžeta palielinājumu 2021. gadā būtiski ietekmē vairāki valdības pieņemtie lēmumi:

1) ar 2021.gada 1.janvāri stājas spēkā izmaiņas trūcīgas personas statusa noteikšanā, kā rezultātā par trūcīgu atzīstama persona ar ienākumiem zem 272 EUR/mēn., bet katra nākamā mājsaimniecības persona ar ienākumiem zem 190 EUR/mēn.;

2) ar 2021.gada 1.janvāri stājas izmaiņas garantētā minimālā ienākuma līmenī, nosakot to 109 EUR apmērā pirmajai vai vienīgajai mājsaimniecības personai, bet 76 EUR katrai nākamajai mājsaimniecības personai;

3) 2021.gadā plānotas izmaiņas mājokļa pabalsta piešķiršanas un aprēķina kārtībā.

Saskaņā ar Sociālo pakalpojumu un sociālās palīdzības likumu pašvaldībai primāri jānodrošina pabalsts garantētā minimālā ienākumu līmeņa nodrošināšanai un mājokļa un krīzes pabalsts, taču pašvaldība sniedz atbalstu gan bāreņiem, audžuģimenēm, daudzbērnu ģimenēm un citām sociāli mazaizsargātām iedzīvotāju grupām. Atbalsts tiek īstenots kā brīvpusdienu piešķiršana skolēniem un ēdināšanas izmaksu segšana pirmsskolas izglītības audzēkņiem no trūcīgām, maznodrošinātām un daudzbēnu ģimenēm, svētku pabalsts, kā arī pabalsta piešķiršana 1.septembrī mācību līdzekļu iegādei, aprūpes pabalsta izmaksa, kā arī medikamentu un ārstniecības pakalpojumu segšanu 200 EUR apmērā vienai personai izdevumu segšanai. Ar valsts finansējuma palīdzību tiek nodrošināti tādi pakalpojuma veidi kā - asistenta pakalpojums ģimenēm un rehabilitācijas pakalpojumi, kuri tiek nodrošināti caur rehabilitācijas pakalpojumu sniedzēju institūcijām.

***Finansēšana***

Pašvaldības saistību apjoms uz atskaites perioda beigām sastāda 8.31 % no pamatbudžeta ieņēmumiem, kas norāda uz to, ka pašvaldībai ir pietiekama finanšu kapacitāte, lai piesaistītu aizņēmumu līdzekļus novada attīstībai svarīgu un neatliekamu investīcijas projektu līdzfinansēšanai. Aizdevumu parādā atlikums uz pārskata period sākumu ir **2328740 EUR**.

Pārgaujas novada domes priekšsēdētājs Hardijs Vents